173. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.οικ.Α-29003/2095 της 3-11 Ιουν.2003 (ΦΕΚ Β΄751) Αντικατάσταση κρατικών πινακίδων επιβατηγών δημόσιας χρήσης αυτοκινήτων. 1. Η αντικατάσταση των κρατικών πινακίδων των κυκλοφορούντων επιβατηγών δημόσιας χρήσης αυτοκινήτων, χρώματος ΚΟΚΚΙΝΟΥ με νέες κρατικές πινακίδες χρώματος ΚΙΤΡΙΝΟΥ θα πρέπει να έχει υλοποιηθεί μέχρι 30.11.2003. 2. Μετά τη λήξη της παραπάνω προθεσμίας, οι κόκκινες κρατικές πινακίδες παύουν να ισχύουν, αφαιρούνται από τα αρμόδια όργανα ελέγχου, εφαρμοζομένων των διατάξεων του Κώδικα Οδικής Κυκλοφορίας και αποστέλλονται, με την άδεια κυκλοφορίας, στην αρμόδια νομαρχιακή υπηρεσία Μεταφορών και Επικοινωνιών, όπου η έδρα του αυτοκινήτου οχήματος. 3. Οι νομαρχιακές υπηρεσίες Μεταφορών και Επικοινωνιών, μετά την αφαίρεση των στοιχείων κυκλοφορίας (άδεια κυκλοφορίας και κρατικές πινακίδες), θα προβαίνουν στην επαναχορήγηση νέων κρατικών πινακίδων χρώματος ΚΙΤΡΙΝΟΥ, ακολουθώντας τη διαδικασία που καθορίζεται στην Β24177/667/1999 (Β΄ 36) απόφαση του Υπουργού Μεταφορών και Επικοινωνιών. Η ισχύς της απόφασης αρχίζει από τη δημοσίευσή της στην Εφημερίδα της Κυβερνήσεως. 